Songosongo

Songosongo ni kata ya Wilaya ya Kilwa katika Mkoa wa Lindi, Tanzania. Kata hii inafanywa na kijiji kimoja tu kilichopo kwenye kisiwa cha Songosongo kinachopatikana takriban kilomita 26 kutoka Kilwa Kivinje upande wa kaskazini mashariki kwenye Bahari Hindi. 

Wakazi
Katika sensa ya mwaka 2022 wakazi walihesabiwa 5,600 https://www.nbs.go.tz/. Wakati wa sensa iliyofanyika mwaka wa 2012, kata ilikuwa na wakazi wapatao 3,026  walioishi humo. Msimbo wa posta ni 65420. 

Uchumi
Songsongo ni nyumbani kwa jumuiya ya wavuvi. Kutokana na kukosa soko la samaki na uhaba wa vifaa vya kazi, wengi ni maskini; mnamo 2008 mapato ya wastani yalikuwa TSh 480,000 (wakati ule dollar 330 hivi) pekee kwa mwaka. 
Mashindano, Kibamba, Charle, Maro: Songosongo Social Services and Economic Survey (2008) www.tzonline.org/pdf/songosongsocialservices.pdf. Wenyeji wachache walipata ajira kwenye mradi wa gesi. 

Mradi wa gesi
Mwaka 1974 gesi asilia iligunduliwa na kampuni ya AGIP kwenye kisiwa cha Songosongo na pia chini ya bahari karibu na kisiwa. Kwa miaka kadhaa ugunduzi haukufuatiliwa kwa sababu ya kukosa soko kwa matumizi yake. 

Tangu mwaka 1995 Shirika la Maendeleo ya Petroli Tanzania pamoja na kampuni ya Globeleq (inayomilikiwa na taasisi za serikali za Uingereza na Norwei) zilianzisha kampuni mpya ya Songas. Songas ilijenga bomba la kupeleka gesi Dar es Salaam kwa uzalishaji wa umemetaarifa ya TPDC ya 16 Jul 2004. Baada ya kukamilisha bomba, gesi ilianza kufika Dar mwaka 2004 inapotumiwa kwenye kituo cha umeme cha Ubungo. 

Kwa mahitaji ya wilaya ya Kilwa ambayo haikuunganishwa bado na mtandao wa umeme wa kitaifa kituo kidogo cha umeme kilijengwa kwenye kata ya Somanga, Kilwa ambako umeme unatengenezwa kwa kutumia gesi kutoka bomba linalofika hapa barani kutoka kisiwa.

Baada ya kupatikana kwa gesi ya Songosongo maeneo ya ziada yalitambuliwa yenye gesi chini ya bahari.Tanzania Natural Gas, tovuti ya Tanzaniinvest

Marejeo

Viungo vya Nje
Taarifa za Benki ya Dunia kuhusu athira za mradi wa Songosongo kwa mazingira na jamii (vitabu 5)  
Tovuti ya Songas  (kampuni inayoendesha mradi wa Songosongo pamoja  na uzalishaji wa umeme)

Jamii:Wilaya ya Kilwa 
Jamii:Kata za Mkoa wa Lindi
Jamii:Visiwa vya Tanzania
Jamii:Visiwa vya Bahari ya Hindi